# APG IV-systemet

*Se også: Angiosperm Phylogeny Group*
**APG IV-systemet** (Angiosperm Phylogeny Group IV system) er en nyere klassifikasjon for blomsterplanter i hovedsak basert på molekylære data. Klassifikasjonen er utarbeida av «The Angiosperm Phylogeny Group» (APG) som er en uformell, internasjonal gruppe av botanikere. Denne fjerde av gruppas systemer ble publisert i 2016, 7 år etter det forrige (APG III-systemet) og 18 år etter det første (APG-systemet).

En lineær liste over familier som er nyttig for herbarier og floraverk som ønsker å bruke APG III-systemet ble publisert som appendiks til det oppdaterte systemet. I tillegg ble en liste over familier i de enkelte ordnene gitt som tilleggsmateriale på nettstedet.

## Kommentarer til APG IV-systemet

APG IV-systemet beholder alle ordnene som ble beskrevet i APG III og definerer 5 nye slik at det totale antallet når 64. De nye ordenene er: Boraginales, Dilleniales, Icacinales, Metteniusiales og Vahliales.

APG IV anerkjenner 416 familier som er 3 flere enn forrige system. I tillegg er det gjort endringer i en rekke familier.

Når det gjelder grupperinger over ordensnivå definerer APG IV to nye uformelle grupper: «over-rosider» (superrosids) og «over-asterider» (superasterids).

**Grupper over ordensnivå:** magnolider, enfrøbladete med undergruppe commelinider, ekte tofrøbladete, som har to undergrupper, over-rosider med bl.a. rosider (med undergruppene fabider og malvider) og over-asterider med bl.a. asterider (med undergruppene lamiider og campanulider).

### Liste over ordener

Her følger en oversikt over ordner med antall familier i parentes:

|
Tabell med ordnenes vitenskapelige og norske navn |
| --- |
|

| Vitenskapelig navn | Artsdatabankens navn | Antall familier |
| --- | --- | --- |
| Amborellales | Amborellales | 1 |
| Nymphaeales | nøkkeroseordenen | 3 |
| Austrobaileyales | Austrobaileyales | 3 |
| Canellales | Canellales | 2 |
| Piperales | pepperordenen | 3 |
| Magnoliales | magnoliaordenen | 6 |
| Laurales | laurbærordenen | 7 |
| Chloranthales | Chloranthales | 1 |
| Acorales | kalmusrotordenen | 1 |
| Alismatales | vassgroordenen | 14 |
| Petrosaviales | Petrosaviales | 1 |
| Dioscoreales | yamsrotordenen | 3 |
| Pandanales | Pandanales | 5 |
| Liliales | liljeordenen | 10 |
| Asparagales | aspargesordenen | 14 |
| Arecales | palmeordenen | 2 |
| Commelinales | dagblomordenen | 5 |
| Zingiberales | ingefærordenen | 8 |
| Poales | grasordenen | 14 |
| Ceratophyllales | hornbladordenen | 1 |
| Ranunculales | soleieordenen | 7 |
| Proteales | Proteales | 3 |
| Trochodendrales | Trochodendrales | 1 |
| Buxales | buksbomordenen | 1 |
| Gunnerales | gunneraordenen | 2 |
| Dilleniales | Dilleniales | 1 |
| Saxifragales | sildreordenen | 15 |
| Vitales | vinrankeordenen | 1 |
| Zygophyllales | leddbladordenen | 2 |
| Fabales | erteblomstordenen | 4 |
| Rosales | rosales | 9 |
| Fagales | bøkeordenen | 7 |
| Cucurbitales | gresskarordenen | 8 |
| Celastrales | frøbuskordenen | 2 |
| Oxalidales | gjøkesyreordenen | 7 |
| Malpighiales | vierordenen | 35 |
| Geraniales | storkenebbordenen | 3 |
| Myrtales | myrteordenen | 9 |
| Crossosomatales | Crossosomatales | 7 |
| Picramniales | Picramniales | 1 |
| Huerteales | Huerteales | 3 |
| Sapindales | lønneordenen | 9 |
| Malvales | kattostordenen | 10 |
| Brassicales | korsblomstordenen | 17 |
| Berberidopsidales | Berberidopsidales | 2 |
| Santalales | sandeltreordenen | 7 |
| Caryophyllales | nellikordenen | 38 |
| Cornales | kornellordenen | 7 |
| Ericales | lyngordenen | 22 |
| Icacinales | Icacinales | 2 |
| Metteniusales | NA | 1 |
| Garryales | Garryales | 2 |
| Gentianales | søteordenen | 5 |
| Boraginales | rubladordenen | 1 |
| Vahliales | NA | 1 |
| Solanales | søtvierordenen | 5 |
| Lamiales | leppeblomstordenen | 24 |
| Aquifoliales | kristornordenen | 5 |
| Asterales | kurvplanteordenen | 11 |
| Escalloniales | Escalloniales | 1 |
| Bruniales | Bruniales | 2 |
| Paracryphiales | Paracryphiales | 1 |
| Dipsacales | kardeborreordenen | 1 |
| Apiales | skjermplanteordenen | 7 |
| 7 uplasserte slekter. |  |  |

 |

## Klassifikasjon

I motsetning til ved publiseringa av APG III ble det ikke gitt noen revidert høyere nivås gruppering for APG IV (se APG III-systemet, )

## Referanser

Autoritetsdata